
 IN NOMINE SANCTE ET INDIVIDUE TRINITATIS. Ego Galterus, Dei gratia Lingonensis episcopus, universis ecclesie filiis notum facio quod Hugo miles de Vineis ecclesie  Morimundi calumpniabatur totum infra metas de Felloncort, decimas quoque de Gualdinvillari et de Froolcort  pertinentes ad finagium de Dambelino, campum etiam qui Calmosiacensi ecclesie pro Calone datus fuerat,  sed et quedam jugera juxta suprascriptam grangiam de Froolcort, marrimagia quoque que fratres Morimundi  in illius nemoribus fecerant. Has universas calumpnias et quicquid aliud domui memorate calumpniari poterat,  predictus Hugo guirpivit absque aliqua prorsus retentione. Dedit autem pasturam et ire ac redire, glandem  quoque ac fagenam et usuaria ad omnes usus, nemora ad focum faciendum et brandones et marrimandum  per totam terram suam sine dampno faciendo. Quod si factum fuerit, sine alio jure restituetur. Omnia etiam  de quibus jamdicta domus eo die investita fuerat laudavit. Concessit quoque et laudavit quicquid ecclesia sepius  dicta posset acquirere de omnibus ad eum pertinentibus tam decimis quam aliis rebus, excepto fundo terre. 
 Donavit vero eidem ecclesie pratum unum subtus Chanuimont et legalem garentiam de ipso prato se portaturum  fore promisit. Testes : Wenericus abbas de Crista, Robertus decanus de Luzei, Herbertus capellanus de Scotz,  Hugo de Amble miles, Einardus de Bordons. Hec omnia laudavit et donavit Letiardis uxor ipsius  et insuper salicetum quod est juxta pratum suprascriptum donavit, laudante marito suo. Testes : Hugo  capellanus de Ewruncort, Aimo capellanus, Hugo Grassus et Rainaldus frater ejus, hii tres de  Dambelino. Anno ab incarnatione Domini millesimo C° LXX° VIII°. 